Mahetaimekasvatuse õppereis Austriasse
2022-10-05 - 2022-10-07 | Järvamaa
Mahepõllumajanduse Koostöökogu korraldab 5.-7. oktoobril 2022 kolmepäevase mahetaimekasvatuse õppereisi Austriasse.
Õppereisi käigus külastatakse viit maheettevõtet, kus tutvutakse kestliku põllumajanduse võtete rakendamisega (vahekultuurid, süsiniku sidumine mulda, harimisvõtted, väetamisstrateegiad).
Osalemiseks on kindlasti vajalik eelregistreerumine hiljemalt 14. septembriks e-maili maheteave@gmail.com teel. Kohtade arv on piiratud, registreerimine lõpetatakse kohtade täitumisel enne tähtaega.
Õppereisil osaleja omaosalus on 300 eurot, mis tuleb maksta vähemalt 16 päeva enne reisi toimumist.
Lisainfo: maheteave@gmail.com
Õppereis toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ mahemajanduse valdkonna raames, toetab Euroopa Liit.

Õppereis: Leedu Vabariiki ja messile - “Made in Lithuania 2022”
2022-10-05 07:00 - 2022-10-08 22:00 (Europe/Tallinn) | Järvamaa
2021. aastal alustasid PRIA ja Maaeluministeerium koos Marketingi Instituudiga Eesti toidusektori jaoks programmi Ekspordivägi, mille eesmärk on kasvatada toidusektori rahvusvahelise müügi teadmisi ja oskusi.

Ekspordivägi kutsub Eesti toidutootjaid osalema õppereisil Leedu Vabariiki ja messile “Made in Lithuania 2022” 5.- 8. oktoobril 2022. Registreerida saab kuni 15.08.2022
Ootame reisile toidusektori ettevõtete esindajaid, kes on huvitatud Leedu turule eksportimisest või soovivad leida koostööpartnereid. Läheme ja tutvume oma naabrite toiduturu plaanide, võimaluste ning parimate innovatiivsete praktikatega. Hindame oma ettevõtete konkurentsivõimet läbi turu-uuringu ja tunnetame, milliste toodetega ja kuidas võiksime Leedu turule eksportima hakata. Võimalusel valmistame õppereisiga liitunud ja selleks soovi avaldanud ettevõtetele ette B2B kohtumise.
Õppereisi jaotusmaterjalid on leitavad allolevatel linkidel:
Lithuanian Eco market, Country Report Organic Lithuania: SIIN
LitMEA_2022: SIIN
Retail of food products in the Baltic States: SIIN

Registreerida saab kuni 15.08.2022
Kolmapäev, 5.10.2022

7.00 kogunemine Ülemiste keskuse parklas, bussireisi algus Tallinnast
9.00 lisapeatus Pärnus, reisijate peale võtmine
11.30 saabumine Lätti

Läti tootmisettevõtte külastus
Läti kaubanduse turu-uuring oma tootekategoorias, hinna- ja pakendivõrdlus jaeketis

18.00 saabumine Leetu Biržai linna. Check in hotelli- ööbimine toimub 2-kohalistes 2 voodiga tubades.
19.00 õhtusöök Biržai lossis või “Beer Route” restoranis

Neljapäev, 6.10.2022

9.00 – 11.00 Leedu ühe suurima pagaritööstuse Birzuduona (vt tutvustust allpool) külastus
12.00 – 13.00 lõunasöök Panevežys’ses restoranis Cicinskas
13.30 – 15.00 külmkuivatatud toodete tööstuse Geld Baltic / Supergarden (vt tutvustust allpool) külastus.
16.00 Innovatiivse teravilja väärindaja Ekofrisa külastus (vt tutvustust allpool)
17.00 saabumine Vilniusesse
19.00 õhtusöök Belmontas center

Reede, 7.10.2022

10.00 – 11.30 kohtumine Smart Food Cluster esindajatega ja seminar Eesti saatkonnas: Leedu toiduturu ülevaade
12.00 – 13.00 seminar: kohaliku jaemüügiketi ostujuhi ülevaade sellest, kuidas ja millistel tingimustel toimub uute toodete valik jaemüügiketis
13.30 – 14.30 lõuna Trakais (vana Leedu pealinn)
16:00 – 17.30 mõdutööstuse Lietuviskas Midus külastus (vt tutvustust allpool)
18.00 saabumine Birstonasse
19.00 õhtusöök Vytautas SPA-s

Laupäev, 8.10.2022

Messi külastus MADE IN LITHUANIA 2022 (Žalgirio arena, Kaunas)
Lõuna messikeskuses Žalgirio arena
Reis tagasi Leedu – Tallinn

Reis sisaldab:

Bussireisi Tallinn – Läti – Leedu – Tallinn
Messikülastuse pääsmeid
Ööbimist vastavalt programmile, majutus toimub 2-kohalistes 2 voodiga tubades.
Toitlustust vastavalt programmile
Reisikindlustust

Programm täieneb ja täpsustub!
Registreerida saab kuni 15.08.2022
Õppereisil osalemine on tasuta, kuid ettevõtetele arvestatakse selle eest vähese tähtsusega abi (VTA) 1600€ ühe osaleja kohta. Loe VTA kohta täpsemalt SIIT.
Kui peaks juhtuma, et olete end reisile kirja pannud, kuid selgub, et te siiski ei saa osaleda, siis palun teavitage meid esimesel võimalusel, kuid mitte hiljem, kui 7 päeva enne reisi aadressil krista.kulderknup@mi.ee või tel 5076551. Osaleja vahetamine ilma lisakuluta on võimalik kuni 5 päeva enne reisi toimumist.
Kui haigestute vahetult enne reisi, siis on vaja reisitõrke kindlustuse jaoks tõendada haigust oma arsti poolse haiguslehega. Kui jätate reisile tulemata ilma vähemalt 7- päevase etteteatamiseta või vahetult enne reisi haigestumise korral ei esita haiguslehte, tuleb teil tasuda Marketingi Instituudi poolt esitatud arve alusel kogu reisi maksumus ehk 1600€.
Grupijuht Krista Kulderknup, tel +372 5076551
Ettevõtete tutvustus:
Birzuduona on üks Leedu suuremaid ja innovatiivsemaid pagarikodasid. Ettevõte on tegutsenud aastast 1953. Aastakümnete jooksul on töötajate põlvkonnad muutunud, edastades üksteisele teadmisi ja kogemusi, leiva ja selle toodete küpsetamise kõige peenemaid saladusi. Peame kalliks vanu leivaküpsetamise traditsioone, mis on meid tänasesse päeva toonud, samal ajal jätkame innovatsiooni teel.
Külmkuivatud toodete tööstuse Geld Baltic (Supergarden) ettevõtte missiooniks on muuta tervislik söömine nauditavaks ja lihtsaks. Meie visioon on saada maailma juhtivaks külmkuivatatud toidubrändiks. Kas teadsite, et Super Gardenil on maailma kõige laiem tootevalik? Pakume kuni kümmet tootekategooriat: marjad, puuviljad, köögiviljad, liha, suupisted, maitsetaimed ja vürtsid, kohv, tee, kinkekomplektid ja advendikalendrid. Püüame pakkuda lisaväärtust ja luua uusi lihtsaid, maitsvaid ja uuenduslikke tooteid, et muuta tervislik söömine nauditavaks ja lihtsaks. Lisaks meie oma meeskonnaga liitunud teadlastele, kellel on hämmastavaid ideid, teeme koostööd ka erinevate muude teadusasutustega. Oleme suutnud külmutama ka tooteid, mida ükski teine ettevõte ei tee. https://www.supergarden.lt/en
UAB “Ekofrisa” on üks suuremaid teraviljatootjaid Balti riikides. Ettevõte on spetsialiseerunud tatra, odra, nisu, pärlodra ja hernetangude, helveste ja jahu töötlemisele. Kõik tootmises kasutatavad toorained ostetakse otse Leedu põllumajandustootjatelt, tagades seega parima võimaliku kvaliteedi. UAB Ekofrisa asutati 2003. aastal ideega arendada ja toota kõiki tuntud ja orgaanilisi tangutooteid. Ettevõtte tootmisvõimsus on 10 000 tonni tatart aastas. Ainulaadne tootmistehnoloogia võimaldab saavutada kõrge kvaliteediga tulemust. Ettevõte ekspordib üle 82 protsendi toodangust paljudesse välisriikidesse, sealhulgas: Lätti, Eestisse, Saksamaale, Belgiasse, Hollandisse, Taanisse, Prantsusmaale, Tšehhi Vabariiki, Poolasse, Kreekasse, Hispaaniasse, Suurbritanniasse, Iirimaale, Iisraeli, Austraaliasse, USA-sse ja Skandinaavia piirkonna riikidesse.
JSC Lietuviskas midus pruulikoda on tegutsenud alates aastast 1959. Ettevõte toodab alkohoolseid jooke, kasutades autentseid mõdu valmistamise tehnikaid. Mõdu on maailma vanim alkohoolne jook. Seda teati palju varem kui veini või õlut. Teadlased väidavad, et esimene mõdu võis tekkida looduslikult looduslike mesilaste tarudes, kui seda lahjendati vihmaveega. Kui looduslikud fermentatsioonibakterid jõudsid meesse, hakkas see käärima. Seega võisid isegi eelajaloolised mehed mõdu juua, kuigi nad ei teadnud, kuidas seda valmistada.
Toetajad
Teadmussiirde pikaajaline programm toidusektori müügivõime edenduse tegevusvaldkonnas viiakse ellu “Eesti maaelu arengukava 2014–2020” meetme „Teadmussiire ja teavitus“ tegevuse liigi „Pikaajalised programmid“ raames ning seda rahastatakse Euroopa Maaelu Arengu Põllumajandusfondist (EAFRD).

Toiduhügieen ja -ohutus, algaste (veebipõhine kursus)
2022-10-07 10:00 - 15:15 | Järvamaa
Täpsem info ja registreerumine SIIT
Katrin Laikoja koolitus annab baasteadmised toiduhügieeni põhimõtetest ja toidu käitlemisega seotud kohustustest ja vastustusest.
Koolitusel käsitletavad teemad:

Toitu käsitlevad õigusaktid;
Toiduhügieeni põhimõtted;
Toidukäitleja kohustused (toidu ohutus, enesekontroll, jälgitavus jne) ja vastutus;
Enesekontrolli põhimõtted, eeltingimusprogrammid ja HACCP;
Mikroorganismid ja nende kasvu ja paljunemist mõjutavad tegurid;
Toiduainete kaudu levivad haigused, toidumürgistused ja -infektsioonid;
Toidu füüsikaline, keemiline ja mikrobioloogiline saastumine ja selle vältimine;
Puhastamine, desinfitseerimine;
Tootmisruumide korrashoid;
Kahjuritõrje;
Isiklik hügieen.

Täienduskoolitusest võivad osa võtta:

põllumajandustoodete töötlemise või turustamisega tegelev füüsilisest isikust ettevõtja ja tema töötaja ning eraõigusliku juriidilise isiku osanik, aktsionär, liige, juhtorgani liige ja tema töötaja;
põllumajandustoodetest mittepõllumajandustoodete töötlemise sh toidu valmistamise või töötlemisega tegelev füüsilisest isikust ettevõtja ja tema töötaja ning eraõigusliku juriidilise isiku osanik, aktsionär, liige, juhtorgani liige ja tema töötaja;
toidu valmistamise või töötlemisega tegelev avalik-õigusliku juriidilise isiku juhtorgani liige või töötaja;
põllumajandustootjate valdkonda teenindavad isikud (nt kokkuostuga tegelevate ettevõtete töötajad);
isikud (FIE-d või ettevõtte esindajad), kes koguvad teadmisi uue tegevusvaldkonna kohta;
põllumajanduslike esindus- ja erialaorganisatsioonide (MTÜ-d, mille liikmeteks on põllumajandussaaduste töötlejad) juhatuse liikmed ja töötajad.

Füüsiliste isikute ja riigiametnike täienduskoolitusel osalemine ei ole toetatav!
Koolitus toimub MAK 2014-2020 meetme “Teadmussiirde pikaajaline programm põllumajanduse, toidu ja maamajanduse tegevusvaldkonnas” toidu ja toiduohutuse valdkonna raames, toetab Euroopa Liit.
Koolitusel osalemine on vähese tähtsusega abi (VTA). Abisumma ühe osavõtja kohta arvutatakse osavõtjate lõpliku arvu järgi, kuid see ei ületa 250 eurot.
Ettevõtte VTA vaba jääki saab kontrollida SIIT
Kui osaleja ettevõttel ei ole piisavalt VTA vaba jääki, siis on osalemise eest antav toetus riigiabi ning sellisel juhul tuleb ettevõttel esitada enne tegevuse toimumist riigiabi taotlus (vormi saab korraldajalt).
Keskmise suurusega ettevõtja korral toetatakse infopäeval või koolitusel osalemist 60%, mikro-ja väikeettevõtja korral 70% ning suurettevõtja korral 50% ulatuses osaleja kohta.
Puudujääv osa tuleb osalejal/ettevõttel endal tasuda.
.
Koolituse korraldaja:
Eesti Maaülikooli avatud ülikool
Fr. R. Kreutzwaldi 56/1
51006 Tartu,
tel 731 3275
e-post: avayl@emu.ee
http://avatudylikool.emu.ee/

Organisatsiooni juhtimine
2022-10-07 10:00 - 16:30 | Harjumaa, Harjumaa, Eesti
Põllumajandusuuringute Keskus ja Juhtimisjalajälg OÜ koostöös toimub 7. oktoobril 2022 infopäev Inimeste ja organisatsioonide juhtimisest.
Toimumiskoht: Ravila Mõis, Kose vald
„Organisatsiooni juhtimine“ infopäeva eesmärk on anda ülevaade organisatsiooni juhtimisest läbi manageerimise, juhi rollifunktsioonide ja eesmärgistamise tegevuste. „Inimeste juhtimise“ infopäeva eesmärk on anda ülevaade organisatsiooni juhtimisest läbi eestvedamise, juhi isikliku mõju, inimestevaheliste suhete perspektiivis.
Õpiväljundid

Osaleja oskab kirjeldada, milline on juhi roll tulemustele suunatud kultuuri kujundamisel
Osaleja oskab nimetada kriitilised edutegurid organisatsiooni eesmärkide saavutamiseks
Osaleja teadvustab eri juhtimisastmete rollide erisusi
Osaleja oskab kasutada vähemalt üht eesmärgistamise tööriista

Koolitaja: Ivar Raav.
https://ivarraav.com/ Koolitaja, mentor ja konsultant, organisatsioonikäitumise magister ja matemaatik.
Olen olnud juht u 60 juhile ning 2000 kolleegile üle 10 aasta (Swedbank, Omniva, If Kindlustus). Organisatsioonikäitumise magister ja matemaatik – ühendatud on kandiline ja pehme juhtimine. Minu kirg on (enese)juhtide eestvedamisoskuste arendamine ning soovin, et iga inimene oleks läbi mõelnud, milline on tema jalajälg ehk pärand elus. Kõik algab läbisaamisest iseendaga.
„Minu kirg on (enese)juhtide eestvedamisoskuste arendamine ning soovin, et iga inimene oleks läbi mõelnud, milline on tema jalajälg ehk pärand elus. Kõik algab läbisaamisest iseendaga.“
Sihtgrupp: Infopäeva peamiseks sihtgrupiks on põllumajandustoodete tootmise ja töötlemisega tegelevad mikroettevõtjad
Ajakava:

10:00-11:30 Juhi ülesanded

Juhi funktsioonid, rollid
Tulemustele orienteeritud meeskonna 5 astet, test
3 edutegurit

11:45-13:15 Meeskonna ja organisatsiooni arenguetapid

Organisatsiooni arenguetappidest lähtuvad vajadused
Spiraaldünaamika

14:00-15:30 Eesmärgistamise tehnikad

SWOT, SMART, Disainmõtlemine, LEAN
Muudatuse 5 ratsionaalset etappi

* Tulenevalt grupis esile kerkivatest teemadest võib tulla päeva sees vajadus teemade fookust muuta.
Vaata infopäeval kasutatud slaide: Organisatsiooni juhtimine, Ivar Raav

Vaata kõiki juhtimiskoolitusi 2022 sügiseks

Lisainfo: Hanna Tamsalu, 5201078, hanna.tamsalu@pmk.agri.ee
Osalemine on kõigile TASUTA. Infopäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ horisontaalse valdkonna raames. Rahastamisallikas: Euroopa Maaelu Põllumajandusfond (EAFRD).

Mahelihaveisekasvatuse infopäev Pärnumaal
2022-10-07 11:00 - 16:00 | Pärnumaa, Pärnumaa, Eesti
Mahepõllumajanduse Koostöökogu korraldab 7. oktoobril 2022 kell 11.00 mahelihaveisekasvatuse infopäeva ettevõtte külastusega.
Alustame Kirbla Mahe OÜs (Kirbla, Lääneranna vald, Pärnumaa) ja jätkame Kirbla Rahvamajas.
Lektoriteks on Liisi Laos (Kirbla Mahe OÜ) ja Airi Külvet (Liivimaa Lihaveis MTÜ).
Osalemiseks on kindlasti vajalik eelregistreerumine hiljemalt 28. septembriks lingi https://forms.gle/skCsoNnhKyWe6WgYA teel. Kohtade arv on piiratud, registreerimine lõpetatakse kohtade täitumisel enne tähtaega.
Lisainfo: maheteave@gmail.com
Infopäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ mahemajanduse valdkonna raames, toetab Euroopa Liit.
